Մալդիվների տնտեսություն

Մալդիվների տնտեսություն, աշխարհում 160-րդ է համախառն ներքին արդյունքի (ՀՆԱ) ցուցանիշներով։
Տնտեսության հիմնական ճյուղերն են զբոսաշրջային ծառայությունները (ՀՆԱ-ի 28%-ը) և ձկնորսությունը։
1990-1993թվականներին՝ արդյունաբերական զգալի վերելքից հետո, իրականացվեց ազատականացում, որն ապահովեց մասնավոր կապիտալի ընդլայնված մասնակցությունը արդյունաբերության մեջ։ Մակրոտնտեսական կայունացման արդյունքում ենթակառուցվածքների զարգացումն իր ազդեցությունն է թողել զբոսաշրջիկների հոսքի ավելացման վրա։

Արտաքին առևտուր 
Տարածքի յուրահատկությունից ելնելով ամեն ինչ պետք է ներմուծվի։ 2015 թվականին արտահանումն ընդամենը 7,6 տոկոսով ծածկել է ներմուծումը։
Հիմնական մատակարարներն են Սինգապուրը՝ 26.6%, ԱՄԷ՝ 16.5%, Մալայզիան 9.5%, Հնդկաստանը 9.2%, Թաիլանդը 4.7%։
Արտահանում - 125 մլն դոլար (2008 թ.) - ձուկ (70%) և փոստային նամականիշեր։ Հիմնական գնորդներն են Թաիլանդը 34,5%, Մեծ Բրիտանիան 13,8%, Ֆրանսիան 12,2%, Իտալիան 9%, Շրի Լանկան 8,5%։
Ներմուծում - 1,2 մլրդ դոլար (2008 թ.) - նավթամթերք, նավակներ, սննդամթերք, հագուստ, արդյունաբերական և սպառողական ապրանքներ։

ՀՆԱ 
Մալդիվների ՀՆԱ-ն գնահատվում է մոտ 1,25 միլիարդ ԱՄՆ դոլար (2002 թ.): Մեկ շնչին բաժին ընկնող ՀՆԱ-ն 2010թ.՝ հաշվարկված գնողունակության պարիտետով՝ 5483 դոլար (ԱՄՀ-ի տվյալներով՝ 109-րդ տեղն աշխարհում)։ Աղքատության մակարդակից ցածր է բնակչության 16%-ը (2008թ.):
2014 թվականին ՀՆԱ-ն կազմել է 5,043 միլիարդ դոլար։

Գյուղատնտեսություն 
Գյուղատնտեսությունը թույլ է զարգացած։ Սննդի զգալի մասը ներկրվում է։ Տեղական հիմնական մշակաբույսը կոկոսի արմավենին է, աճեցնում են նաև բանան, բանջարեղեն, մրգեր, քաղցր կարտոֆիլ, հացահատիկ։ Մշակության համար պիտանի տարածքը 10%-ից ոչ ավել է, իսկ սա ընդամենը 30 քառ.։ Գյուղատնտեսությունն ուղղված է միայն տեղի բնակչությանը սննդով ապահովելուն։
Մալդիվացիների ավանդական զբաղմունքն է կոկոսի արմավենու մշակումը, որը տալիս է կոպրա, բուսական յուղ և արմավենու տերևներ։ Մշակվում են նաև այլ մշակաբույսեր,  ինչպիսիք են տարոն, բրինձը, եգիպտացորենը, կորեկը, քաղցր կարտոֆիլը, կասավան։
Ձկնորսությունը և ձկան վերամշակման արդյունաբերությունը Մալդիվների տնտեսության երկրորդ կարևոր ճյուղն է։ Արտահանվում է հիմնականում թարմ, սառեցված և վերամշակված ձուկ (սկումբրիա, թունա), որը կազմում է ամբողջ արտահանման մինչև 75%-ը։

Արդյունաբերական հատված 
Դերձակություն, ձեռագործություն (գորգեր, պարաններ, արհեստներ), հուշանվերներ, մթերքների պահպանում, նավաշինություն։ Ավանդական աշխատանքի տեսակներում հիմնականում զբաղված է կին բնակչությունը։

Ծառայությունների ոլորտ 
Զբոսաշրջությունը  տալիս է ՀՆԱ-ի մոտ 20%-ը։ Պետության հարկային եկամուտների ավելի քան 90%-ը գոյանում է ներմուծման տուրքերից և զբոսաշրջության հետ կապված հարկերից։ Մալդիվներ ամեն տարի այցելում են մինչև կես միլիոն զբոսաշրջիկներ։

Մալդիվներում զբոսաշրջությունը սկսեց զարգանալ 1972 թվականի սեպտեմբերին, դրանում ներգրավված էին իտալացի ճանապարհորդության էնտուզիաստ Ժորժ Կորբինը և երկու տեղացի ձեռնարկատերեր, ովքեր առաջին անգամ զբոսաշրջիկներ էին բերել այստեղ (12 հոգուց բաղկացած խումբ)։

Ծանոթագրություններ